Държавен вестник, бр. 31, 2011 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  31
опаковка и в количества, необходими само 
за непосредствена продажба.
Чл. 19. Забранява се продажбата на види­
мо повредени пиротехнически изделия или в 
разкъсана най-малка стандартна производстве­
на   опаковка (разкъсана опаковка, фитили и 
други). Те подлежат на незабавно бракуване 
и унищожаване. 
Чл. 20. (1) В търговските обекти и складо­
вете към тях трябва да има паспорт съгласно 
приложение № 1, поставен на видно място.
(2) Паспортът и съпровождащата го до­
кументация се утвърждават от управителите 
на физическите или юридическите лица, 
притежаващи разрешение за производство 
или търговия, издадено при условията и по 
реда на ЗОБВВПИ.
Г л а в а  т р е т а
УСЛОВИЯ ЗА ИЗВЪРШВАНЕ НА  
ТЪРГОВИЯ
Чл. 21. (1) Търговия с взривни вещества, 
оръжия, боеприпаси и пиротехнически изделия 
се извършва от лица, притежаващи разрешение 
за производство или търговия, издадено при 
условията и по реда на ЗОБВВПИ.  
(2) Лицата по ал. 1, които искат да търгу­
ват с взривни вещества, трябва да разполагат 
със складове за съхранение – собствени или 
наети, на територията на Република България, 
а онези, които искат да търгуват с оръжия и 
боеприпаси и/или с пиротехнически изделия, 
трябва да разполагат със складове и/или с 
търговски обекти – собствени или наети, на 
територията на Република България. 
Чл. 22. (1) За изпълнение на чл. 45, ал. 1, 
т. 2 ЗОБВВПИ лицата по чл. 21, ал. 1, които 
извършват търговия с взривни вещества, оръ­
жия, боеприпаси и пиротехнически изделия, 
водят следните отчетни документи, в които се 
отразява всяка извършена търговска операция:
1. книга за приход и разход на огнестрелни 
оръжия – приложение № 2;
2. книга за приход, разход и наличност на 
боеприпаси – приложение № 3;
3. книга за приход, разход и наличност на 
пиротехнически изделия – приложение № 4;
4. книга за приход, разход и наличност на 
взривни вещества – приложение № 5;
5. книга за приход и разход на неогне­
стрелни оръжия – приложение № 6.
(2) Документите по ал. 1 трябва да са 
прошнуровани, прономеровани и заверени от 
районното управление на МВР (РУ на МВР) 
по местонахождение на обекта.
(3) В търговските обекти и складовете за 
съхранение се води книга на хартиен носител
за контрол и проверка от органите на МВР 
(приложение № 7).
Чл. 23. (1) Продажбата на огнестрелно 
оръжие и боеприпаси за него се извършва 
само срещу представяне на документ за са­
моличност и разрешение за придобиване.
(2) Боеприпаси за ловно оръжие, както и 
елементи за тяхното снарядяване могат да 
бъдат продавани след представяне на доку­
мент за самоличност и валидно разрешение 
за носене и употреба на оръжие от съответ­
ния калибър.
(3) Лицата, притежаващи разрешение за 
производство или търговия, придобиват огне­
стрелни оръжия от лица, които не притежават 
разрешение за производство или търговия, 
след сключване на договор за покупко-про­
дажба, замяна или дарение и съставяне на 
съответните счетоводни документи от страна 
на лицето, притежаващо разрешение за про­
изводство или търговия.
(4) Копия на договора и счетоводния до­
кумент по ал. 3 се предоставят в РУ на МВР, 
където оръжието се води на отчет и контрол.
Чл. 24. Продажбата на неогнестрелно оръ­
жие, боеприпаси за него и пиротехнически 
изделия – фойерверки от категория 2 до 5 кг 
брутно тегло и от категория 3 до 10 единични 
бройки, се извършва само на лица, навършили 
18-годишна възраст, срещу представяне на 
документ за самоличност.
Чл. 25. (1) След приключване на работното 
време огнестрелните оръжия се прибират и 
заключват в метални каси, разположени в 
складовите помещения. 
(2) При наличие на въоръжена охрана 
или технически устройства със секретно 
заключване и недопускащи пряк достъп до 
тях същите могат да останат в търговската 
част на обекта.
Чл. 26. Когато огнестрелното оръжие 
следва да бъде подменено с друго от лице, из­
вършващо търговия, вследствие на рекламация 
(дефектиране), подмяната се извършва след 
удостоверяване на техническото състояние 
на оръжието от лице по чл. 133 ЗОБВВПИ и 
корекция в контролния талон на съответното 
разрешение за придобиване на огнестрелното 
оръжие. Корекцията се извършва от лицето 
по чл. 21, ал. 1 и се удостоверява с подпис, 
печат и писмено уведомяване на органа, издал 
разрешението. 
Чл. 27. При прекратяване на дейността си 
лицата по чл. 21, ал. 1 предават отчетните 
документи по чл. 22 в едномесечен срок на 
съответния орган на МВР.
ЗАКЛЮЧИТЕЛНИ РАЗПОРЕДБИ
§ 1. Тази наредба се издава  на основание 
чл. 35, ал. 5 от Закона за оръжията, боепри­
пасите, взривните вещества и пиротехничес­
ките изделия.
§ 2. Наредбата влиза в сила един месец 
след обнародването є в „Държавен вестник“.
Министър: Цв. Цветанов